Na podlagi 24. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2 in 18/23) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je občinski svet Občine Renče-Vogrsko na \_\_\_\_ dopisni seji dne \_\_\_\_\_\_\_ sprejel

P R A V I L N I K

o ohranjanju in spodbujanju razvoja kmetijstva, gozdarstva in podeželja v Občini

Renče - Vogrsko

I. SPLOŠNE DOLOČBE

1. člen

(vsebina pravilnika)

1. Ta pravilnik določa področje uporabe, vrste pomoči, pogoje in upravičence do denarne pomoči ter druge ukrepe Občine Renče – Vogrsko (v nadaljnjem besedilu: občina) za ohranjanje in spodbujanje razvoja kmetijstva, gozdarstva in podeželja.
2. Sredstva po tem pravilniku se dodelijo za:

* državne pomoči v skladu z Uredbo Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327 z dne 21. 12. 2022, str. 1), zadnjič spremenjeno z Uredbo Komisije (EU) 2023/2607 z dne 22. novembra 2023 o popravku Uredbe (EU) 2022/2472 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 2023/2607 z dne 23. 11. 2023), v nadaljnjem besedilu: Uredba Komisije (EU) št. 2022/2472), ter
* druge ukrepe občine.

**2. člen  
 (način in višina zagotavljanja sredstev)**

Sredstva za izvedbo ukrepov ohranjanja in spodbujanja razvoja kmetijstva, gozdarstva in podeželja v občini se zagotavljajo v proračunu občine. Višina sredstev se določi z odlokom o proračunu za tekoče leto.

**3. člen  
 (oblika pomoči)**

Sredstva za ukrepe po tem pravilniku se dodeljujejo v določeni višini za posamezne namene kot nepovratna sredstva v obliki dotacij oziroma v obliki subvencioniranih storitev.

**4. člen  
(opredelitev pojmov)**

1. Pojmi uporabljeni v tem pravilniku imajo naslednji pomen:
2. pomoč pomeni ukrep iz 10. točke 2. člena Uredbe Komisije (EU) št. 2022/2472;
3. mikro, malo in srednje podjetje pomeni fizično in pravno osebo, ki opravlja gospodarsko dejavnost in izpolnjuje merila iz Priloge I Uredbe Komisije (EU) št. 2022/2472;
4. kmetijski sektor pomeni sektor iz 8. točke 2. člena Uredbe Komisije (EU) št. 2022/2472;
5. kmetijski proizvod pomeni proizvode iz 7. točke 2. člena Uredbe Komisije št. (EU) 2022/2472;
6. primarna kmetijska proizvodnja pomeni dejavnost iz 44. točke 2. člena Uredbe Komisije (EU) št. 2022/2472;
7. predelava kmetijskih proizvodov pomeni dejavnost iz 45. točke 2. člena Uredbe Komisije (EU) št. 2022/2472;
8. trženje kmetijskih proizvodov pomeni dejavnost iz 35. točke 2. člena Uredbe Komisije (EU) št. 2022/2472;
9. kmetijsko gospodarstvo pomeni kmetijsko gospodarstvo iz 2. točke 3. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23; v nadaljnjem besedilu: Zakon o kmetijstvu);
10. nosilec kmetijskega gospodarstva pomeni nosilca iz 3. točke 3. člena Zakona o kmetijstvu;
11. podjetje v težavah pomeni fizično ali pravno osebo, ki opravlja gospodarsko dejavnost in izpolnjuje merila iz 18. točke 2. člena Uredbe Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjena z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (UL L št. 167 z dne 30. 6. 2023, str. 1);
12. začetek izvajanja projekta ali dejavnosti pomeni začetek izvajanja projekta ali dejavnosti iz 53. točke 2. člena Uredbe Komisije (EU) št. 2022/2472;
13. opredmetena sredstva pomenijo sredstva iz 55. točke 2. člena Uredbe Komisije (EU) št. 2022/2472;
14. intenzivnost pomoči pomeni odstotek iz 12. točke 2. člena Uredbe Komisije (EU) št. 2022/2472;
15. standard Unije pomeni standard iz 60. točke 2. člena Uredbe Komisije (EU) št. 2022/2472;
16. naložbe za skladnost s standardom Unije pomenijo naložbe iz 33. točke 2. člena Uredbe Komisije (EU) št. 2022/2472;
17. slabe vremenske razmere, ki jih je mogoče enačiti z naravnimi nesrečami pomenijo vremenske razmere iz 2. točke 2. člena Uredbe Komisije (EU) št. 2022/2472;
18. biogorivo na osnovi hrane" pomeni biogorivo iz 28. točke 2. člena Uredbe Komisije (EU) št. 2022/2472;
19. druge slabe vremenske razmere pomenijo vremenske razmere iz 41. točke 2. člena Uredbe Komisije (EU) št. 2022/2472;
20. škodljivi organizem rastline pomeni organizem iz 43. točke 2. člena Uredbe Komisije (EU) št. 2022/2472;
21. zaščitena žival pomeni žival iz 47. točke 2. člena Uredbe Komisije (EU) št. 2022/2472;
22. investicijska dela pomenijo dela iz 18. točke 2. člena Uredbe Komisije (EU) št. 2022/2472;
23. naravne nesreče pomenijo pojave iz 38. točke 2. člena Uredbe Komisije (EU) št. 2022/2472;
24. nezahtevne aglomeracije pomenijo ukrepe iz četrtega odstavka 78. člena Zakona o kmetijskih zemljiščih (Uradni list RS, št. 71/11 – uradno prečiščeno besedilo, 58/12, 27/16, 27/17 – ZKme-1D, 79/17, 44/22 in 78/23 – ZUNPEOVE);
25. za 1 ha primerljivih kmetijskih površin se šteje:

* 1 ha njiv ali vrtov (GERK 1100, 1130) ali
* 2 ha travnikov (GERK 1300) ali ekstenzivnih sadovnjakov (GERK 1222) ali
* 4 ha pašnikov (GERK 1330) ali
* 0,25 ha plantažnih sadovnjakov (GERK 1221) ali ostalih trajnih nasadov (GERK 1240,1180) ali
* 0,2 ha zavarovanih prostorov pri pridelavi vrtnin (drevesnice, trsničarstvo) (GERK 1190) ali
* 200 m2 proizvodnih površin pri pridelavi gob ali
* 8 ha gozdov ali
* 5 ha gozdnih plantaž (GERK 1420) ali
* 6 ha močvirnih travnikov oziroma drugih površin (GERK 1321).

V primeru rabe kmetijskih zemljišč, ki je podlaga za preračun 1 ha primerljivih kmetijskih površin, se šteje raba po GERK-ih.

**5. člen**

**(vrste pomoči in ukrepi)**

Za uresničevanje ciljev ohranjanja in razvoja kmetijstva, gozdarstva in podeželja v občini se finančna sredstva usmerjajo preko pravil za državne pomoči, ki imajo podlago v uredbah, navedenih v drugem odstavku 1. člena tega pravilnika in omogočajo izvedbo naslednjih vrst pomoči oziroma ukrepov:

|  |  |
| --- | --- |
| Vrste pomoči | Ukrepi: |
| Državna pomoč po skupinski izjemi v kmetijstvu in gozdarstvu v skladu z Uredbo Komisije (EU) št. 2022/2472 | UKREP 1: Pomoč za naložbe na kmetijskih gospodarstvih v zvezi s primarno kmetijsko proizvodnjo (14. člen Uredbe Komisije (EU) št. 2022/2472)  UKREP 2: Pomoč za naložbe v zvezi s predelavo in trženjem kmetijskih proizvodov (17. člen Uredbe Komisije (EU) št. 2022/2472)  UKREP 3: Pomoč za plačilo zavarovalnih premij (28. člen Uredbe Komisije (EU) št. 2022/2472)  UKREP 4: Pomoč za naložbe za ohranjanje kulturne in naravne dediščine na kmetijskih gospodarstvih (36. člen Uredbe Komisije (EU) št. 2022/2472)  UKREP 5: Pomoč za naložbe v gozdarske tehnologije ter predelavo, mobilizacijo in trženje gozdarskih proizvodov (50. člen Uredbe Komisije (EU) št. 2022/2472) |
| Ostali ukrepi občine | UKREP 6: Sofinanciranje dejavnosti društev na področju kmetijstva |

**6. člen**

**(upravičenci do pomoči in izvajalci storitev)**

Upravičenci do pomoči so pravne in fizične osebe, ki so mikro, mala in srednja podjetja, vpisana v register kmetijskih gospodarstev, izvajajo dejavnost na območju občine oziroma katerih naložba se izvaja na območju občine ter so dejavna v primarni kmetijski proizvodnji (velja za ukrepa 1, 3 in 4) ali v predelavi in trženju kmetijskih proizvodov (velja za ukrep 2 in 4) ali v gozdarstvu (velja za ukrep 5).

**7. člen**

**(izvzeta področja uporabe Uredbe Komisije (EU) št. 2022/2472)**

1. Do pomoči po tem pravilniku v okviru ukrepov v skladu z Uredbe Komisije (EU) št. 2022/2472 niso upravičeni subjekti, ki so:

* naslovniki neporavnanega naloga za izterjavo na podlagi predhodnega sklepa Evropske komisije, s katerim je pomoč, ki jo je dodelil organ iz Republike Slovenije, razglasila za nezakonito in nezdružljivo z notranjim trgom;
* podjetja v težavah.

1. Pomoč po tem pravilniku se ne dodeli:

* za dejavnosti, povezane z izvozom v tretje države ali države članice, in sicer če je pomoč neposredno povezana z izvoženimi količinami, vzpostavitvijo in delovanjem distribucijske mreže ali drugimi tekočimi stroški, povezanimi z izvozno dejavnostjo;
* če bi bila odvisna od prednostne uporabe domačega blaga pred uporabo uvoženega blaga.

1. Pomoč po tem pravilniku v okviru ukrepov v skladu z Uredbe Komisije (EU) št. 2022/2472 se ne dodeli za davek na dodano vrednost razen, kadar po predpisih, ki urejajo davek na dodano vrednost, le-ta ni izterljiv.

**8. člen  
(način, pogoji in merila za dodeljevanje pomoči)**

1. Državne pomoči in pomoči de minimis se dodeljujejo upravičencem na podlagi izvedenega javnega razpisa, objavljenega na občinski internetni strani, skladno z veljavnimi predpisi s področja javnih financ in tem pravilnikom.
2. V javnem razpisu se opredelijo posamezni ukrepi in višina razpoložljivih sredstev za posamezen ukrep kot to določa odlok o proračunu občine za tekoče leto.
3. Podrobnejša merila za dodeljevanje državnih pomoči in pomoči de minimis ter zahtevana dokumentacija za posamezne ukrepe po tem pravilniku se določijo v javnem razpisu.

**9. člen**

**(spodbujevalni učinek)**

1. Za ukrepe v skladu z Uredbo Komisije (EU) št. 2022/2472 se pomoč lahko dodeli, če ima spodbujevalni učinek. Pomoč ima spodbujevalni učinek, če je vloga za pomoč predložena pred začetkom izvajanja projekta oziroma dejavnosti.
2. Ne glede na prejšnji odstavek spodbujevalni učinek ni zahtevan za pomoč v skladu s 36. členom Uredbe Komisije (EU) št. 2022/2472.
3. Vloga za pomoč mora vsebovati najmanj naslednje podatke:
4. ime fizične osebe oziroma naziv pravne osebe;
5. velikost podjetja;
6. opis projekta ali dejavnosti, vključno z datumom začetka in konca;
7. lokacijo projekta ali dejavnosti;
8. seznam upravičenih stroškov;
9. vrsto (nepovratna sredstva, posojilo, jamstvo, vračljivi predujem ali drugo) in znesek javnega financiranja, potrebnega za projekt ali dejavnost ter
10. izjave vlagatelja:
    * 1. da bodo vlagatelji predložili izjavo o zaprošenih ali prejetih sredstvih za iste upravičene stroške ter
      2. glede izpolnjevanja pogojev iz prvega odstavka 7. člena tega pravilnika.

**10. člen**

**(dodelitev sredstev)**

1. O dodelitvi sredstev upravičencem po tem pravilniku odloča pooblaščena oseba na predlog strokovne komisije, ki jo imenuje župan ali županja (v nadaljnjem besedilu: župan).
2. Zoper odločitev iz prejšnjega odstavka lahko upravičenec vloži pritožbo županu v roku 8 dni od prejema sklepa. Odločitev župana je dokončna.
3. Medsebojne obveznosti med občino in prejemnikom pomoči se uredijo s pogodbo.
4. Datum dodelitve pomoči je datum pravnomočnosti sklepa oziroma odločbe.

**11. člen**

**(izplačila sredstev)**

Upravičencem se sredstva iz proračuna občine izplačajo na podlagi zahtevka posameznega upravičenca. Zahtevek mora vsebovati naslednjo dokumentacijo:

* dokazila o plačilu obveznosti (račun in potrdilo oziroma dokazilo o plačanem računu),
* druga dokazila o opravljeni storitvi, določena z javnim razpisom.

**12. člen**

**(združevanje pomoči)**

1. Največja intenzivnost pomoči in najvišji znesek pomoči po posameznih ukrepih iz 13. do 19. člena tega pravilnika ne smejo preseči najviše intenzivnosti pomoči in zneskov pomoči iz 14., 17., 28., 36. in 50. člena Uredbe Komisije (EU) št. 2022/2472 ne glede na to, ali se podpora za projekt ali dejavnost v celoti financira iz nacionalnih sredstev ali pa se delno financira iz sredstev Evropske unije (v nadaljnjem besedilu: Unija).
2. Pomoč po tem pravilniku v skladu z Uredbo Komisije (EU) št. 2022/2472 se lahko združuje z vsako drugo državno pomočjo v zvezi z istimi upravičenimi stroški, ki se deloma ali v celoti prekrivajo samo, če se s takim združevanjem ne preseže najvišje intenzivnosti pomoči ali zneska pomoči, ki se uporablja za zadevno pomoč v skladu z Uredbo Komisije (EU) št. 2022/2472.
3. Pomoč po tem pravilniku se v skladu z Uredbo Komisije (EU) št. 2022/2472 ne združuje s plačili iz drugega odstavka 145. člena in 146. člena Uredbe (EU) št. 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrt SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str.1), zadnjič spremenjene z Izvedbeno uredbo Komisije (EU) 2023/1620 z dne 8. avgusta 2023 o začasnih nujnih ukrepih, ki za leto 2023 odstopajo od nekaterih določb Uredbe (EU) 2021/2115 Evropskega parlamenta in Sveta, za reševanje specifičnih problemov v sektorju sadja in zelenjave, ki so jih povzročili neugodni vremenski dogodki, ter o ukrepih v zvezi z njimi (UL L št. 199 z dne 9. 8. 2023, str. 101, v zvezi z istimi upravičenimi stroški, če bi bila s takim združevanjem presežena intenzivnost pomoči ali znesek pomoči, ki sta določena v Uredbi Komisije (EU) št. 2022/2472.
4. Pomoč po tem pravilniku, v skladu z Uredbo Komisije (EU) št. 2022/2472, se ne združuje s pomočjo *de minimis* v zvezi z istimi upravičenimi stroški, če bi bila s takim združevanjem presežena intenzivnost pomoči ali znesek pomoči, ki sta določena v Uredbi Komisije (EU) št. 2022/2472.

II. UKREPI V SKLADU Z UREDBO KOMISIJE (EU) ŠT. 2022/2472

**13. člen  
(Ukrep 1: Pomoč za naložbe v kmetijska gospodarstva v zvezi s primarno kmetijsko proizvodnjo** **v skladu s 14. členom Uredbe Komisije (EU) št. 2022/2472)**

1. Namen in cilji ukrepa:

* izboljšanje splošne učinkovitosti in trajnosti kmetijskega gospodarstva, zlasti z zmanjšanjem stroškov proizvodnje ali izboljšanjem in preusmeritvijo proizvodnje;
* izboljšanje naravnega okolja, higienskih pogojev ali standardov za dobro počutje živali;
* vzpostavljanje in izboljšanje infrastrukture, povezane z razvojem, prilagajanjem in modernizacijo kmetijstva, vključno z dostopom do kmetijskih zemljišč, izboljšanjem zemljišč, oskrbo in varčevanjem s trajnostno energijo, energijsko učinkovitostjo, oskrbo in varčevanjem z vodo;
* prispevanje k blažitvi podnebnih sprememb in prilagajanju nanje, vključno z zmanjšanjem emisij toplovodnih plinov in povečanjem sekvestracije ogljika ter spodbujanje trajnostne energije in energijske učinkovitosti;
* prispevanje k trajnostnemu krožnemu biogospodarstvu ter spodbujanje trajnostnega razvoja in učinkovitega upravljanja naravnih virov, kot so voda, tla in zrak, vključno z zmanjšanjem odvisnosti od kemikalij;
* prispevanje k zaustavitvi in obnovitvi trenda izgube biotske raznovrstnosti, krepitev ekosistemskih storitev ter ohranjanje habitatov in krajine.

1. Pomoč se ne dodeli za:

* nakup plačilnih pravic,
* nakup in zasaditev letnih rastlin,
* nakup živali,
* ožičenje ali polaganje kablov za podatkovna omrežja zunaj zasebne lastnine,
* dela v zvezi z namakanjem in opremo za namakanje,
* dela v zvezi z odvodnjavanjem,
* že izvedena dela, razen za izdelavo projektne dokumentacije,
* investicije, ki se izvajajo izven območja občine,
* stroške, povezane z zakupnimi pogodbami,
* obratna sredstva.

1. Intenzivnost pomoči znaša do 65 % upravičenih stroškov naložb na kmetijskih gospodarstvih.
2. Dejavnost primarne kmetijske proizvodnje se mora opravljati na najmanj 4 hektarjih primerljivih kmetijskih površin v uporabi.
3. Pri naložbah, za katere se dodeli pomoč, se upoštevajo prepovedi in omejitve iz Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L št. 347 z dne 20. 12. 2013, str. 671), zadnjič spremenjene z Delegirano uredbo Komisije (EU) 2023/2835 z dne 10. oktobra 2023 o dopolnitvi Uredbe (EU) št. 1308/2013 Evropskega parlamenta in Sveta v zvezi s pravili o uvozu v sektorjih riža, žit, sladkorja in hmelja ter razveljavitvi uredb Komisije (ES) št. 3330/94, (ES) št. 2810/95, (ES) št. 951/2006, (ES) št. 972/2006, (ES) št. 504/2007, (ES) št. 1375/2007, (ES) št. 402/2008, (ES) št. 1295/2008, (ES) št. 1312/2008, (EU) št. 642/2010, (EGS) št. 1361/76, (EGS) št. 1842/81, (EGS) št. 3556/87, (EGS) št. 3846/87, (EGS) št. 815/89, (ES) št. 765/2002, (ES) št. 1993/2005, (ES) št. 1670/2006, (ES) št. 1731/2006, (ES) št. 1741/2006, (ES) št. 433/2007, (ES) št. 1359/2007, (ES) št. 1454/2007, (ES) št. 508/2008, (ES) št. 903/2008, (ES) št. 147/2009, (ES) št. 612/2009, (EU) št. 817/2010, (EU) št. 1178/2010 in (EU) št. 90/2011 ter Izvedbene uredbe Komisije (EU) št. 1373/2013 (UL L št. 2023/2835 z dne 21. 12. 2023), (v nadaljnjem besedilu: Uredba (EU) št. 1308/2013), tudi če se te prepovedi in omejitve nanašajo samo na podporo Unije iz te Uredbe (EU) št. 1308/2013.
4. Pomoč za naložbe v kmetijska gospodarstva za primarno proizvodnjo se lahko dodeli za:

* Podukrep 1.1 Posodabljanje kmetijskih gospodarstev,
* Podukrep 1.2 Urejanje kmetijskih zemljišč in pašnikov.

**14. člen  
(Podukrep: 1.1 Posodabljanje kmetijskih gospodarstev)**

1. Pomoč se lahko dodeli za naložbe v kmetijska gospodarstva v povezavi s primarno kmetijsko proizvodnjo.
2. Upravičeni stroški:

* stroški gradnje, nakupa ali izboljšanja nepremičnin na kmetijskem gospodarstvu pri čemer je nakup zemljišč upravičen le v obsegu do 10% skupnih upravičenih stroškov zadevne dejavnosti;
* stroški nakupa strojev in opreme do tržne vrednosti sredstva;
* splošni stroški, povezani z odhodki prve in druge alineje kot so plačila za storitve arhitektov, inženirjev in svetovalcev, plačila za storitve svetovanja v zvezi z okoljsko in ekonomsko trajnostjo, trajnostno energijo, energijsko učinkovitostjo ter proizvodnjo in uporabo energije iz obnovljivih virov, vključno s stroški za študije izvedljivosti;
* stroški nakupa rastlinjaka, montaže ter opreme v rastlinjaku;
* stroški nakupa in postavitev zaščite pred neugodnimi vremenskimi razmerami (preventivni ukrepi, npr. protitočne mreže);
* stroški nakupa računalniške programske opreme, patentov, licenc, avtorskih pravic in blagovnih znamk.

1. Pogoji za pridobitev pomoči:

* predložitev ustreznega dovoljenja za izvedbo investicije, če je s predpisi s področja gradnje objektov to potrebno;
* priloga projektne dokumentacije za izvedbo naložbe, predračuni o stroških povezanih z naložbo, kadar so upravičeni do sofinanciranja;
* za naložbo, v zvezi s katero mora biti opravljena presoja vplivov na okolje v skladu s predpisi o posegih v okolje, za katere je treba izvesti presojo vplivov na okolje, mora biti navedena presoja opravljena še pred datumom dodelitve individualne pomoči in pridobljeno soglasje za zadevni naložbeni projekt;
* ponudba oziroma predračun za načrtovano naložbo;
* predložitev oddane zbirne vloge (subvencijska vloga) v tekočem oziroma preteklem letu, če rok za oddajo zbirne vloge v tekočem letu še ni potekel;
* mnenje o upravičenosti in ekonomičnosti investicije, ki ga pripravi pristojna strokovna služba;
* drugi pogoji, povezani z opravljanjem kmetijske dejavnosti, opredeljeni z javnim razpisom.

1. Najvišji skupni znesek dodeljene pomoči za posamezno naložbo na kmetijskem gospodarstvu se določi z razpisom.
2. Vlogo za pomoč v okviru tega ukrepa predloži nosilec kmetijskega gospodarstva.

**15. člen  
(Podukrep: 1. 2 - Urejanje kmetijskih zemljišč in pašnikov)**

1. Pomoč se lahko dodeli za namen urejanja kmetijskih zemljišč in pašnih površin na območju občine. Vlogo za pomoč v okviru tega ukrepa predloži nosilec kmetijskega gospodarstva oziroma pooblaščena oseba, ki jo pooblastijo vsi nosilci kmetijskih gospodarstev, ki so vključeni v skupno naložbo.
2. Upravičeni stroški:

* stroški izdelave načrta ureditve kmetijskega zemljišča;
* stroški izvedbe del za nezahtevne agromelioracije;
* stroški nakupa opreme za ograditev in pregraditev pašnikov z ograjo;
* stroški nakupa opreme za ureditev napajališč za živino.

1. Upravičenci do pomoči, kot so opredeljeni v 6. členu tega pravilnika, se lahko vključujejo v skupno naložbo (pašna skupnost, agrarna skupnost).
2. Pogoji za pridobitev pomoči:

* ustrezna dovoljenja oziroma projektna dokumentacija za izvedbo naložbe ter dokazila (predračun ali račun) glede upravičenih stroškov do sofinanciranja;
* predračun, račun oziroma dokazila o plačilu stroškov za projektno dokumentacijo, za katere se uveljavlja pomoč;
* kopija katastrskega načrta in program del, ki ga pripravi pristojna strokovna služba, kadar je predmet podpore ureditev kmetijskih zemljišč ali nezahtevna agromelioracija;
* dovoljenje lastnika zemljišča za izvedbo naložbe v primeru zakupa zemljišča;
* urejanje kmetijskih zemljišč in pašnikov se mora izvajati najmanj na 1 ha kmetijskih zemljišč v uporabi;
* za naložbo, v zvezi s katero mora biti opravljena presoja vplivov na okolje v skladu s predpisi o posegih v okolje, za katere je treba izvesti presojo vplivov na okolje, mora biti navedena presoja opravljena še pred datumom dodelitve individualne pomoči in pridobljeno soglasje za zadevni naložbeni projekt;
* drugi pogoji povezani z opravljanjem kmetijske dejavnosti, ki so opredeljeni z razpisom.

1. Najvišji skupni znesek dodeljene pomoči za posamezno naložbo na kmetijskem gospodarstvu se določi z razpisom.
2. Vlogo za pomoč v okviru tega ukrepa predloži nosilec kmetijskega gospodarstva oziroma pooblaščena oseba, ki jo pooblastijo vsi nosilci kmetijskih gospodarstev, ki so vključeni v skupno naložbo.

**16. člen  
(UKREP 2: Pomoč za naložbe v zvezi s predelavo in trženjem kmetijskih proizvodov** **v skladu s 17. členom Uredbe Komisije (EU) št. 2022/2472)**

1. Cilj ukrepa je sofinanciranje naložb, ki se nanašajo v zvezi s predelavo ali trženjem kmetijskih proizvodov, ki po predelavi še vedno ostanejo kmetijski proizvodi.
2. Upravičeni stroški:

* stroški gradnje, nakupa ali izboljšanja nepremičnin na kmetijskem gospodarstvu pri čemer je nakup zemljišč upravičen le v obsegu do 10% skupnih upravičenih stroškov zadevne dejavnosti;
* nakup novih strojev in opreme;
* splošni stroški v zvezi z izdatki iz prve in prejšnje alineje tega odstavka (stroški, ki se nanašajo na izvedbo naložbe kot so honorarji arhitektov, inženirjev in svetovalcev, plačila za storitve svetovanja v zvezi z okoljsko in ekonomsko trajnostjo, vključno s stroški za študije izvedljivosti);
* nakup in razvoj računalniške opreme ter patentov, licenc, avtorskih pravic in blagovnih znamk.

1. Pomoč se ne dodeli za:

* obratna sredstva;
* že izvedena dela, razen za izdelavo projektne dokumentacije;
* stroške, povezane z zakupnimi pogodbami;
* naložbe v zvezi s proizvodnjo biogoriv na osnovi hrane;
* naložbe za skladnost z veljavnimi standardi Unije.

1. Pogoji za pridobitev pomoči:

* dokazila o registraciji dopolnilne dejavnosti in izpolnjevanju pogojev za opravljanje dejavnosti;
* predložitev ustreznega dovoljenja za izvedbo investicije, če je s predpisi s področja gradnje objektov to potrebno;
* naložba mora biti skladna z zakonodajo Unije in nacionalnimi predpisi s področja varstva okolja;
* za naložbo, v zvezi s katero mora biti opravljena presoja vplivov na okolje v skladu s predpisi o posegih v okolje, za katere je treba izvesti presojo vplivov na okolje, mora biti navedena presoja opravljena še pred datumom dodelitve individualne pomoči in pridobljeno soglasje za zadevni naložbeni projekt;
* ponudba oziroma predračun za načrtovano naložbo;
* mnenje o upravičenosti in ekonomičnosti investicije, ki ga pripravi pristojna strokovna služba;
* dejavnost se mora izvajati na kmetiji še vsaj 5 let po zaključeni naložbi;
* drugi pogoji, opredeljeni z javnim razpisom.

1. Pri naložbah, za katere se dodeli pomoč, se upoštevajo prepovedi in omejitve iz Uredbe (EU) št. 1308/2013, tudi če se te prepovedi in omejitve nanašajo samo na podporo Unije iz te uredbe.
2. Intenzivnost pomoči znaša do 65 % upravičenih stroškov naložbe na kmetijskih gospodarstvih.
3. Najvišji skupni znesek dodeljene pomoči za posamezno naložbo se določi z razpisom.
4. Vlogo za pomoč v okviru tega ukrepa predloži nosilec kmetijskega gospodarstva.

**17. člen  
(UKREP 3: Pomoč za plačilo zavarovalnih premij v skladu s 28. členom Uredbe Komisije (EU) št. 2022/2472)**

1. Cilj pomoči je sofinanciranje dela stroškov zavarovalnih premij za zavarovanje kmetijske proizvodnje z namenom kritja izgub zaradi naslednjih dejavnikov:

* naravnih nesreč;
* slabih vremenskih razmer, ki jih je mogoče enačiti z naravnimi nesrečami in drugih slabih vremenskih razmer;
* bolezni živali ali škodljivih organizmov rastlin ter
* zaščitenih živali.

1. S pomočjo se spodbuja kmetijske pridelovalce, da zavarujejo svoje pridelke pred posledicami škodnih dogodkov iz prejšnjega odstavka.
2. Upravičeni stroški so stroški zavarovalnih premij, vključno s pripadajočim davkom od prometa zavarovalnih poslov.
3. Upravičenci do pomoči iz 6. člena tega pravilnika morajo skleniti zavarovalno pogodbo za tekoče leto, ki je vključena v sofinanciranje po nacionalni uredbi za tekoče leto.
4. Pogoj za pridobitev je veljavna zavarovalna polica, z obračunano višino nacionalnega sofinanciranja.
5. Intenzivnost pomoči po tem pravilniku skupaj s pomočjo po nacionalni uredbi o sofinanciranju zavarovalnih premij za zavarovanje primarne kmetijske proizvodnje ne sme preseči 70 % stroškov zavarovalne premije.

**18. člen  
(UKREP 4:** **Pomoč za naložbe za ohranjanje kulturne in naravne dediščine na kmetijskih gospodarstvih v skladu s 36. členom Uredbe Komisije (EU) št. 2022/2472))**

1. Namen ukrepa:

* ohranjanje značilnosti dediščine, ki se nahajajo na kmetijskih gospodarstvih;
* ohranjanje naravne in kulturne dediščine na podeželju;
* varstvo dediščine proizvodnih sredstev na kmetijah (kot so kmetijska poslopja: kašča, kozolec, skedenj, itd.);
* cilj pomoči so naložbe, katerih cilj je varovanje in ohranjanje značilnosti kulturne in naravne dediščine na kmetijskih gospodarstvih (na primer arheoloških in zgodovinskih znamenitosti).

1. Upravičeni stroški:

* stroški naložbe v opredmetena sredstva v ohranjanje dediščine – arheoloških in zgodovinskih značilnosti na kmetijskem gospodarstvu;
* investicijska dela.

1. Upravičenci do pomoči morajo poleg pogojev iz prve alineje 6. člena tega pravilnika izpolnjevati pogoj lastništva objektov, vpisanih v register nepremične kulturne dediščine.
2. Pogoji za pridobitev:

* stavba mora biti vpisana v register nepremične kulturne dediščine (RKD), ki ga vodi ministrstvo, pristojno za kulturo ali zaščiten z občinskim odlokom o varstvu kulturne dediščine;
* ustrezno dovoljenje za izvedbo naložbe, v kolikor je le to potrebno;
* ustrezna dokumentacija za izvedbo naložbe;
* predračuni, računi oz. dokazila o plačilu upravičenih stroškov;
* drugi pogoji, opredeljeni z javnim razpisom.

1. Pri naložbah, za katere se dodeli pomoč, se upoštevajo prepovedi in omejitve iz Uredbe (EU) št. 1308/2013, tudi če se te prepovedi in omejitve nanašajo samo na podporo Unije iz te uredbe.
2. Intenzivnost pomoči znaša do 100% upravičenih stroškov.
3. Najvišji skupni znesek dodeljene pomoči za posamezno naložbo se določi z razpisom.
4. Dodeljena pomoč za investicijska dela ne sme presegati 10.000 eur letno.

**19. člen  
(UKREP 5: Pomoč za naložbe v gozdarske tehnologije ter v predelavo, mobilizacijo in trženje gozdarskih proizvodov v skladu s 50. členom Uredbe Komisije (EU) št. 2022/2472))**

1. Cilj podpore je izboljšati gospodarske vrednosti gozdov ter učinkovitost gospodarjenja z gozdovi, z uvajanjem proizvodnih izboljšav pri sečnji in spravilu lesa glede na okolju prijazni obdelavi tal in povečanju varnosti pri delu v gozdu. Naložbe povezane z izboljšanjem gospodarske vrednosti gozdov bodo morale imeti za posledico izboljšanje gozdov na enem ali več gospodarstvih. Naložbe v stroje in prakse za sečnjo bodo morale nuditi rešitve, ki so sonaravne in prijazne do tal in virov.
2. Upravičeni stroški:

* gradnja, nakup ali izboljšanje nepremičnin, pri čemer je nakup zemljišč upravičen le v obsegu do 10 % drugih skupnih upravičenih stroškov;
* nakup strojev in opreme do tržne vrednosti;
* splošni stroški v zvezi z izdatki iz prejšnjih dveh alinej, kot so stroški svetovanj v zvezi z okoljsko in ekonomsko trajnostjo, vključno s stroški za študije izvedljivosti;
* pridobitev, razvoj ali pristojbine za uporabo računalniške programske opreme, računalniškega oblaka in podobnih rešitev ter pridobitev patentov, licenc, avtorskih pravic in blagovnih znamk.

1. Pogoji za pridobitev:

* za naložbe, v zvezi s katerimi mora biti opravljena presoja vplivov na okolje v skladu s predpisi o posegih v okolje, za katere je treba izvesti presojo vplivov na okolje, mora biti navedena presoja opravljena še pred datumom dodelitve individualne pomoči in pridobljeno soglasje za zadevni naložbeni projekt;
* ponudba oziroma predračun za načrtovano naložbo;
* predložitev zbirne vloge (subvencijska vloga) v tekočem oziroma v preteklem letu, če rok za oddajo zbirne vloge v tekočem letu še ni potekel;
* mnenje o upravičenosti in ekonomičnosti investicije, ki ga pripravi pristojna strokovna služba;
* drugi pogoji, opredeljeni z javnim razpisom.

1. Intenzivnost pomoči do 65 % upravičenih stroškov naložb na kmetijskih gospodarstvih.
2. Najvišji skupni znesek dodeljene pomoči za posamezno naložbo se določi z razpisom.
3. Vlogo za pomoč v okviru tega ukrepa predloži nosilec kmetijskega gospodarstva.

III. OSTALI UKREPI OBČINE

**20. člen  
(UKREP 6: Sofinanciranje dejavnosti društev s področja kmetijstva in razvoj podeželja)**

1. Namen podpore je sofinanciranje obratovalnih stroškov društev s področja kmetijstva z namenom večanja prepoznavnosti društva v lokalnem pomenu ali širše.
2. Upravičenci do pomoči:

* društva in združenja, ki so registrirana po zakonu o društvih in je njihova glavna dejavnost kmetijstvo (odločba o vpisu v register) in imajo urejeno evidenco o članstvu,
* delujejo na območju občine oziroma združujejo člane iz občine Renče - Vogrsko,
* da izpolnjujejo pogoje in merila javnega razpisa in k prijavi za razpis priložijo vso popolno zahtevano dokumentacijo,
* da izvajajo in se vključujejo v aktivnosti na območju Občine in o tem vodijo evidenco.

1. Upravičeni stroški:

* obratovalni stroški društva;
* izobraževalne vsebine splošnega pomena za ohranjanje kmetijstva in razvoj podeželja, namenjena splošni javnosti, nakup strokovne literature;
* promocija dejavnosti društva, pomembna za razvoj podeželja, npr. zgibanke, različne publikacije, objave v medijih, izdelava internetnih strani brez navajanja informacij o blagovnih znamkah, proizvajalcih kmetijskih proizvodov, članih ali nečlanih društva, ali o kmetijskih proizvodih, s čimer bi promovirali blagovne znamke, proizvajalce ali kmetijske proizvode;
* organizacija netržnih razstav, prikaz običajev, prireditev s področja kmetijstva in podeželja.

1. Višina pomoči – bruto intenzivnost pomoči do 100 % upravičenih stroškov, znesek pomoči se določi z javnim razpisom.
2. Sredstva se dodeljujejo na podlagi javnega razpisa in razpisne dokumentacije, v kateri so podrobneje opredeljeni pogoji, kriteriji in merila za sofinanciranje.

IV. NAČIN DODELJEVANJA POMOČI

**21. člen  
(javni razpis)**

1. Sredstva pomoči se dodeljujejo na podlagi javnega razpisa, v skladu s tem pravilnikom in predpisi, ki urejajo izvrševanje proračuna.
2. V javnem razpisu se podrobneje določijo merila in kriteriji za dodeljevanje državnih pomoči in pomoči *de minimis* ter zahtevana dokumentacija za posamezne ukrepe po tem pravilniku.
3. Javni razpis se objavi na uradni spletni strani občine. Javni razpis se lahko objavi za vse ali za posamezne vrste ukrepov navedene v tem pravilniku.
4. V javni razpis se določi višina razpoložljivih sredstev, kot to določa Odlok o proračunu Občine.
5. Glede na višino razpoložljivih sredstev in števila prispelih vlog z upravičenimi naložbami, se vsem upravičencem dodeljena sredstva sorazmerno znižajo.

**22. člen  
(komisija)**

1. Postopek za dodelitev pomoči vodi tri članska komisija, ki jo s sklepom imenuje župan. Strokovne in administrativno tehnične naloge za komisijo opravlja občinska uprava.
2. Komisija na podlagi tega pravilnika in javnega razpisa odpira vloge, preveri popolnost vlog, obravnava pravočasno prispele vloge, opravlja oglede na terenu in pripravi zapisnike.
3. Komisija pripravi predlog upravičencev do pomoči, ki ga predloži direktorju občinske uprave. Direktor občinske uprave, na podlagi prejetega predloga strokovne komisije, s sklepom odloči o višini odobrenih finančnih sredstev v roku 30 dni od dneva popolnosti vloge.
4. Zoper ta sklep je dopustno v roku 8 dni od prejema vložiti pritožbo, o kateri odloča župan. Predmet pritožbe ne morejo biti postavljena merila za ocenjevanje vlog. Odločitev župana je dokončna.
5. Medsebojne obveznosti med upravičencem pomoči in občino se uredijo s pogodbo.

V. NADZOR NAD NAMENSKO PORABO SREDSTEV

**23. člen  
(nadzor)**

1. Namensko porabo proračunskih sredstev za ohranjanje in razvoj kmetijstva in podeželja v občini, pridobljenih po tem pravilniku oziroma javnem razpisu, spremlja občinska uprava, oziroma s strani župana pooblaščena oseba.
2. V primeru ugotovljene nenamenske porabe sredstev, mora prejemnik vrniti odobrena sredstva v celoti in s pripadajočimi zakonitimi zamudnimi obrestmi, obračunana od dneva nakazila prejemniku, če se ugotovi:

* da sredstva niso bila delno ali v celoti porabljena za namen, za katerega so bila dodeljena;
* da je prejemnik za katerikoli namen navajal neresnične podatke;
* da prejemnik pomoči iz istega naslova za isti namen že pridobil finančna sredstva;
* da prejemnik pomoči projekta ne izvede;
* da je prejemnik davčni dolžnik.

1. Prejemnik, ki ustreza kateremkoli kriteriju iz prejšnjega odstavka, izgubi pravico do pridobitve sredstev po tem pravilniku za naslednji dve leti.
2. V primeru, da upravičenec odobrenih sredstev v pogodbeno določenem roku ne izkoristi, bodisi, da je le tega iz neupravičenih razlogov zamudil, bodisi, da se ugotovi kršenje pravil razpisa, izgubi pravico do pridobitve sredstev po tem pravilniku za naslednji dve leti.

VI. HRAMBA DOKUMENTACIJE

**24. člen  
(hramba)**

1. Upravičenec mora hraniti vso dokumentacijo, ki je bila podlaga za odobritev pomoči po tem pravilniku, deset let od datuma prejema pomoči iz tega pravilnika.
2. Občina mora voditi natančne evidence z informacijami o dodeljenih pomočeh in dokazili o izpolnjevanju pogojev deset let od dneva zadnje dodelitve pomoči po tem pravilniku.

VII. PREHODNI IN KONČNA DOLOČBA

**25. člen**

**(prenehanje veljavnosti)**

1. Z dnem uveljavitve tega pravilnika preneha veljati Pravilnik o ohranjanju in spodbujanju razvoja kmetijstva in podeželja v Občini Renče-Vogrsko za programsko obdobje 2016 – 2020 (Uradno glasilo Občine Renče–Vogrsko, št. 9/2016).
2. Ne glede na določbo prejšnjega odstavka se določba druge alineje drugega odstavka 1. člena Pravilnika o ohranjanju in spodbujanju razvoja kmetijstva in podeželja v Občini Renče-Vogrsko za programsko obdobje 2016 - 2020 (Uradno glasilo Občine Renče–Vogrsko, št. 9/2016) uporablja do 30. junija 2024.

**26. člen**

**(začetek veljavnosti)**

Ta pravilnik začne veljati naslednji dan po objavi v Uradnih objavah Občine Renče – Vogrsko.

Št.

Bukovica, dne

Tarik Žigon

župan